Жаўткі аддзяліць ад бялкоў, узбіць асобна (жаўткі — разам з цукрам). У асобную ёмкасць выліць малако, дадаць ражанку і смятану, перамяшаць. Асцярожна дадаць жаўткі і бялкі, паставіць на пліту, давесці да кіпення, пастаянна мяшаючы. Малако павінна звярнуцца. Масу зліць у палатняную сурвэтку, перавязаць яе і падвесіць у халодным месцы, каб вадкасць сцякла. Можна і проста адкінуць на нейкі час на сіце. Атрыманы архас раскласці парцыённа, пасыпаць карыцай і ўпрыгожыць узбітымі вяршкамі.